# Abuna Yemata Guh

Abuna Yemata Guh és una església monolítica situada al woreda Hawzen de la regió de Tigray, Etiòpia. Es troba a una alçada de 2,580 metres (8,460 ft) i s'hi ha de pujar a peu per arribar-hi. Destaca per la cúpula i les pintures murals del segle V i la seva arquitectura.

## Característiques

L'església és una de les "35 esglésies tallades a la roca, la concentració més gran a tot Etiòpia". Està situada a l'antiga Gar'alta woreda. A l'entrada s'hi arriba per una forta i arriscada pujada agafant-se amb mans i peus a la roca. Els visitants han de travessar un pont de pedra natural amb un desnivell d'aproximadament 250 m entre banda i banda, i després una estreta passarel·la de fusta final. Una ascensió extenuant és seguida d'una pujada per una paret de roca vertical que depèn totalment de les grapes i els peus (sense suport addicional) coronada amb una caminada per una cornisa de 50 cm d'ample davant d'un penya-segat de 300 metres (980') de desnivell. Els pilars d'empeus estan formats per gresos d'Enticho i d'Adigrat, que són les últimes restes erosionades d'una formació de gres o pedra arenisca, que antigament cobria el soterrani precambrià.

## Història

Segons la llegenda local, l'església va ser tallada al segle VI i dedicada a Abuna Yemata (també conegut com Abba Yem'ata ), un dels Nou Sants . Tradicionalment es creu que els Nou Sants van ser originaris de Roma, Constantinoble i Síria entre finals del segle V i principis del VI segle.

## Pintures devotes

Les pintures de les parets i cúpules de l'església es conserven en un estat raonable. Es va dur a terme un ampli estudi per entendre el motiu d'aquest fenomen. El disseny de les traceries de l'església replica les que es troben a les esglésies properes de Gher'alta, com l'església de Debre Tsion. Hi ha més pintures que representen figures de l'Antic Testament que de les del Nou Testament. L'aire sec i la manca d'humitat han conservat aquests frescos en la seva perfecció original. Les pintures es remunten a les traces inicials del cristianisme a Etiòpia amb temes sobre els nou sants i els dotze apòstols. Les icones més antigues tenen forma de díptics i tríptics que es remunten al segle XV.

## Referències

* ↑ The Rough Guide to Ethiopia. 1. UK: Rough Guides, 2 Mar 2015, p. 160. ISBN 9780241181850.
* ↑ Buxton, David Roden; Buxton, David. The Abyssinians. Thames and Hudson, 1970. ISBN 978-0-500-02070-8.
* ↑ Briggs, Philip. Ethiopia. 3rd. Chalfont St. Peter: Bradt, 2002, p. 250. ISBN 978-1841620350.
* ↑ «Ethiopia's living churches – in pictures». The Guardian, 14-12-2017.
* ↑ ; Noll, Daniel «In Ethiopia, an adrenaline-filled act of faith». BBC Online, 22-08-2014.
* 1 2 Gebremariam, Kidane Fanta; Kvittingen, Lise; Nicholson, David Graham Heritage Science, 4, 1, 28-09-2016. DOI: 10.1186/s40494-016-0101-6 [Consulta: free].
* 1 2 Williams, Frances M. Understanding Ethiopia: Geology and Scenery. illustrated. Springer, 2016, p. 343. ISBN 9783319021805.
* ↑ Votrin, Valery Environment, Development and Sustainability, 7, 1, 1-2005, pàg. 9–21. DOI: 10.1007/s10668-003-5053-9.
* ↑ Hable Selassie, Sergew. Ancient and medieval Ethiopian history to 1270. (en anglès). Printed by United Printers, 1972, p. 370. OCLC 868317.
* ↑ Fitzgerald, Mary Anne. The Living Churches of an Ancient Kingdom. American University in Cairo Press, p. 536. ISBN 9789774168437.
* ↑ Henze, Paul B. Layers of time a history of Ethiopia. 2nd impr.. Londres: Hurst, 2001, p. 79. ISBN 9781850653936.